stanford-oval/wikipedia huggingface dataset:
אורניה (יישוב)
סמל ודגל

סמל אורניה הוא הענק הקטן (Klein Reus), דמות ילד קטן שמפשיל שרוולים, אשר משמש גם כקמע של העיירה. הסמל מתאר את השאיפות של תושבי אורניה והנכונות שלהם לעבוד קשה כדי להשיג אותם. הענק הקטן מופיע גם על דגל העיירה, על מטבע האור, על תגים ועל סחורה שמיוצרת באורניה. דגל העיירה כולל את דמותו של הענק הקטן על רקע כחול וכתום שהם הצבעים הלאומיים של האפריקאנרים.
תרבות ופנאי

מוסדות תרבות באורניה כוללים את מועצת האמנות של אורניה (Orania Kunsteraad) והמוזיאון של אורניה להיסטוריה של התרבות (Orania Kultuurhistoriese museum). בתערוכות במוזיאון מוצגות, בין היתר, אוסף הרובים של פליקס לאטגן ודגל הוורקלור של יאפי פורי. אוסף של פסלי חזה של מנהיגי דרום אפריקה, ממוסדות שכבר לא רצו את פסליהם לאחר תום האפרטהייד, נמצא בגבעת המונומנט בעיר. כמו כן בעיירה נמצא גם מוזיאון ורוורד, בו מוצגים פריטים ותצלומים של הנדריק ורוורד ראש ממשלת דרום לשעבר. מוזיאון זה שוכן בביתה של בטסי ורוורד בה התגוררה משנת 1992 ועד מותה בגיל 98 בשנת 2000.
אנדרטת קוקסיסטר, שהוקמה בשנת 2003, מכבדת את הנשים שאפו ומכרו קוקיסיסטרים (מאפה אפריקאנרי מסורתי) לגיוס כסף למטרות צדקה. אנדרטת קוקסיסטר היא אחת האטרקציות התיירותיות בעיירה. באורניה שוכנת גם באנדרטת המתנדבים האירית. אנדרטת המתנדבים האירית מוקדשת לחיילים האירים שלחמו בצד הבורים במהלך מלחמת הבורים השנייה. אנדרטת המתנדבים האירית הועברה לאורניה מבריקסטון (יוהנסבורג) בשנת 2002 על ידי קבוצה של אפריקאנרים, לאחר שהיה חשש שהאנדרטה תהרס.
פעילויות תרבות מסורתיות כמו ריקודי עם ומשחקים כמו Jukskei מקודמים בקהילה, אוכל אפריקאנרי מסורתי הוא חלק מהמורשת הקולינרית המקומית. בעיירה יש גם נבחרת רוגבי, המורדים של אורניה, שמשחקים באיחוד הרוגבי מערב גריווקלנד. קרנבל אורניה (Orania Karnaval), בעבר נקרא מופע מדינת הלאום (Volkstaatskou), הוא האירוע התרבותי החשוב ביותר בעיר. הוא נערך מדי שנה באפריל מאז שנת 2000 והקרנבל כולל תערוכות, תחרויות, דוכני אוכל וקונצרטים של אמני אפריקאנרים מקומיים ולאומיים.
תושבים צעירים באורניה מתלוננים לעיתים על היעדר פעילויות פנאי. אורניה מציעה בילויים מוגבלים לבני נוער ומבוגרים צעירים. מרוץ מרובע הוא בילוי פופולרי, אך מועצת העיר אסרה אותו מטעמי בטיחות. הביסטרו היה מקום מפגש פופולרי לבני הנוער של אורניה, אך נסגר לאחר שהבעלים נפטר בשנת 2009. שני עסקים בולטים הם חנות משקאות בשם בית היין (Die Wynhuis) ובר בשם Die Vaatjie. את בית היין מבקרים לא רק המקומיים אלא גם אנשים צבעוניים מחוות שכנות. הבר היה מקום שנוי במחלוקת בקרב חברי הקהילה, מכיוון שהוא נתפס כמקום של מוסר רופף, בו פרצו לעיתים קרבות בין לקוחות. המקום נשרף בשנת 2009 ונפתח מחדש בשנת 2011, אך כרגע סגור. הדברים השתפרו משמעותית בשנת 2014 עם פתיחתו של Die Ou Karooplaas Winkelsentrum, בו נמצאים גם בית קולנוע וחנויות פיצה ופתיחת פארק ההרפתקאות Stokkiesdraai, בו נמצאים גם בר ובית קפה.
תרבות ופנאי > חגים

החג החשוב ביותר בעיירה הוא יום הנדרים שנחגג מדי שנה ב-16 בדצמבר. בחג זוכרים את הניצחון של 470 חלוצים על צבא של 15,000 לוחמי זולו בשנת 1838.
| תאריך | חג |
| --- | --- |
27 לפברואר: יום מג'ובה
6 באפריל: יום המייסדים
31 למאי: יום לוחמי עד הסוף המר
14 לאוגוסט: יום השפה
10 באוקטובר: יום קרוגר
16 בדצמבר: יום הנדרים
חינוך

באורניה ישנם מספר מוסדות חינוך. ישנם שני בתי ספר משולבים לחינוך יסודי ותיכון. כל הפעילויות החינוכיות באוראניה מתקיימות בפיקוח מועצת החינוך המתאמת באורניה.
חינוך > חינוך יסודי

ישנם שני בתי ספר באורניה, בית הספר אורניה חינוך נוצרי עממי (Christelik-Volkseie Onderwys) בית הספר העממי אורניה (Volkskool Orania). שני בתי הספר מלמדים באפריקאנס, כאשר אנגלית נלמדת רק כשפה שנייה. שני בתי הספר עוקבים אחר תוכנית הלימודים של IEB, המשמשת את רוב בתי הספר הפרטיים בדרום אפריקה. בתי הספר אינם מקבלים כל מימון ממלכתי ומדגישים את ההיסטוריה האפריקאנית ואת האתוס הנוצרי. עם זאת, בית הספר CVO וה-Volkskool משתמשים בשיטות לימוד שונות.
בית הספר CVO, שהוקם בינואר 1993, משתמש בשיטות לימוד קונבנציונליות. בשנת 2014 נרשמו 225 תלמידים, חלקם מעיירות שכנות. מאז שנת 2014 נבנה מרכז טכני משותף לבית הספר CVO ולמרכז ההדרכה החדש של קארו עליון. מרכז ההדרכה של קארו עליון עלה כ־8 מיליון ראנד ומומן על ידי סולידריות. המרכז הטכני נפתח בשנת 2016. בית הספר העממי משתמש בשיטות לימוד לא שגרתיות בצורת מערכת הוראה מונעת עצמית, בה התלמידים יכולים לקבוע את לוח הזמנים השבועי שלהם וגם מציע גם למידה מרחוק. הוא הוקם ביוני 1991, עם ג'וליאן ויסר כמנהל הראשון.
יש יריבות מסוימת בין שני בתי הספר, שהיא בדרך כלל ידידותית. לא כל הילדים המקומיים הולכים לביתי הספר ספר באורניה: יש הורים שבוחרים בחינוך ביתי או שולחים את ילדיהם לפנימיות בערים כמו בלומפונטיין. בתי הספר של אורניה השיגו באופן עקבי שיעור של 100% בבגרות מאז שנת 1991. [224]
חינוך > חינוך על-תיכוני

מרכז ההדרכה של קארו עליון נפתח בשנת 2016. המרכז להכשרת קארו עליון הוא מכללה להכשרה טכנית, המשתמשת במערכת של "עבודה ולמידה". בשל הביקוש הרב לבנאים באורניה, הקורסים מתמקדים בעיקר בשיטות בנייה.
מוסדות חינוך על-תיכוניים אחרים הם אקדמיה טכנית (Technik Akademie) ואקסלנסיה הארקדמיה (Exellencia Haarakademie).
בימים אלה מתנהל משא ומתן עם האוניברסיטה הפרטית האפריקאית Akademia בנוגע להקמת מרכז לימודים באורניה. באורניה נפתח גם קמפוס עם מגורים.
מדיה

תחנת הרדיו הקהילתית המקומית הראשונה, רדיו קלאב 100, הושבתה על ידי רשות התקשורת בדרום אפריקה בנובמבר 2005, מכיוון שהתחנה שידרה ללא רישיון ולטענת רשות התקשורת שידרה גם "תוכן גזעני". הנהלת תחנת הרדיו טענה כי הם הגישו בקשה שוב ושוב לקבל רישיון וכי הם רק עורכים שידורי מבחן. השידורים היו בעיקר חדשות מקומיות כמו ימי הולדת ואירועים חברתיים. בדצמבר 2007, ICASA העניק רישיון לרדיו אורניה החדש, והתחנה החלה לשדר ב-95.5 מגהרץ ב-13 באפריל 2008. תחנת הרדיו הקהילתית מנוהלת על ידי מתנדבים ויש לה יותר מ-50 תורמים.
כתב העת העירוני אוראניה (Orania Stadskoerant), לשעבר חדשות העיירה (Dorpsnuus) מפורסם על ידי מועצת העיר אורניה מאז נובמבר 2005 ומדווח על אירועים מקומיים וישיבות מועצת העיר. Foreground הוא מגזין דו-חודשי של תנועת אורניה, המיועד בעיקר לתושבים שאינם תומכים בתנועה. החדשות האלה (Ditsem Nuus) הוא עיתון מקומי וחודשי עצמאי המופץ ללא תשלום באזור אוראניה, כולל חלקים מקימברלי ובלומפונטיין. פנס (Flitslig) הוא דף פרסומת חודשי בו עסקים מציעים את שירותיהם או הנחותיהם.
לקריאה נוספת

Burgt, Henry van der (2016), The Afrikaner Quest for Community. A study on Communitarianism in Orania, Nijmegen: Radboud University Nijmegen
Cavanagh, Edward (23 April 2013). Settler Colonialism and Land Rights in South Africa: Possession and Dispossession on the Orange River. Palgrave Macmillan. ISBN 978-1-137-30577-0.
Haleniuk, Aleksander (2013), Orania – the embryo of a new Volkstaat?, Warskou: Uniwersyte Warszawski
Hagen, Lise (2013), Place of our own: The Anthropology of Space and Place In the Afrikaner Volkstaat of Orania, Pretoria: University of South Africa
Pienaar, Terisa (2007), Die aanloop tot en stigting van Orania as groeipunt vir 'n Afrikaner-volkstaat, Stellenbosch: Universiteit van Stellenbosch
תומאס קרומוול

תומאס קרומוול, הרוזן הראשון של אסקס (באנגלית: Thomas Cromwell;‏ סביבות 1485 – 28 ביולי 1540), היה מדינאי אנגלי, אחת הדמויות הפוליטיות החשובות ביותר בזמן מלכותו של הנרי השמיני.
חייו

קרומוול נולד בעיר פאטני בממלכת אנגליה (כיום חלק מרובע וונדסוורת' בלונדון). אביו, וולטר קרומוול (1463–1510), היה נפח, בעל מבטשה, סוחר בדים והבעלים של פונדק ומבשלה. לקרומוול היו שתי אחיות. המבוגרת מביניהן, קתרין, נישאה למורגן ויליאמס, עורך דין מוויילס. אליזבת, האחות הצעירה, נישאה לאיכר. בנה של קתרין, ריצ'רד ויליאמס, עבד אצל דודו (תומאס) ושינה את שמו לריצ'רד קרומוול. אותו ריצ'רד הוא סבא-רבא של אוליבר קרומוול.
כנער, עזב קרומוול את משפחתו בפאטני וחצה את התעלה ליבשת. דיווחים על פעילותו בצרפת, באיטליה, ובארצות השפלה הם שטחיים וסותרים. נטען כי הוא הפך שכיר חרב וצעד עם הצבא הצרפתי לאיטליה, שם לחם בספרדים על גדות הגריליאנו ב-28 בדצמבר 1503.
לאחר שלמד עריכת דין החל לשמש כעוזר לקרדינל תומאס וולזי ונעשה לחבר הפרלמנט האנגלי בשנת 1523. לאחר המשבר שגרמו גירושי המלך הנרי השמיני מקתרין מאראגון, עלתה קרנו של קרומוול על חשבונו של וולזי. בשנת 1533 הוא מונה למשרת מזכיר המדינה, וב-1536 למשרת הלורד שומר החותם.
עיקר פועלו של קרומוול היה בהקשר של הרפורמות הדתיות באנגליה של אותה תקופה – הוא היה אחד ממעצבי הכנסייה האנגליקנית. הוא היה אחד התומכים הבולטים בהצעה להפוך את המלך הנרי השמיני לראש הכנסייה האנגליקנית ועזר להעביר את "חוק העליונות הראשון", שמיסד מעמד זה. בשנת 1535 מינה המלך את קרומוול לשרו הראשי (viceregent). משרה זו נתנה לו סמכות שיפוט עליונה בתחומי הדת ויצרה לראשונה רשות מאוחדת אחת מעל שני המחוזות של הכנסייה האנגליקנית. כשר הראשי של המלך פיקח קרומוול על פירוק המנזרים באנגליה. הוא ביקר במנזרים ובכנסיות רבות והחרים את רכושם כדי להעבירו לידי המלך, ראש הכנסייה החדש. כפרס על מעשיו בתהליך זה קבע הנרי השמיני עבור קרומוול את התואר רוזן אסקס, שהוענק לו בשנת 1540.
למרות שהלאמת המנזרים מתוארת לרוב כניסיונו של מלך חמדן לצבור לעצמו את אוצרות הכנסייה הנוצרית, קרומוול ראה זאת כפעולה אידאולוגית נגד תופעת הנזירים. כל עוד החזיק קרומוול בעמדת כוח, חצר המלוכה הייתה פתוחה לקבלת רפורמות דתיות.
מעבר לפועלו בהקשר לכנסייה האנגליקנית קידם קרומוול גם את איחוד ויילס ואנגליה בפרלמנט.
קרומוול תמך בהנרי השמיני כאשר זה הוציא להורג את אן בולין ובנישואיו לג'יין סימור. ביקורת על מעשה זה, או למעשה על החיפזון בנישואין, גרמה למעמדו להחל לאבד מיציבותו. לאחר מכן, כאשר עודד את המלך להינשא פעם נוספת (לאחר שסימור מתה מסיבוכי לידה), הפעם לאן מקליווס, הוגדרו הנישואין כאסון - הנרי התגרש ממנה לאחר שישה חודשים בלבד, ומתנגדיו של קרומוול ניצלו הזדמנות זו לדרוש את מעצרו. קרומוול הוצא להורג במצודת לונדון ב-28 ביולי 1540. נאמר שהנרי השמיני בחר בכוונה תחילה מוציא להורג בלתי מנוסה, שהצליח לערוף את ראשו של קרומוול רק לאחר שלושה ניסיונות. לאחר ההוצאה להורג הורתח ראשו של קרומוול והוצג בפומבי על גבי חנית, כשעורפו ללונדון.
לקריאה נוספת

"וולף הול", מאת הילרי מנטל, 2010 הוצאת בבל - עובד לסדרת הטלוויזיה "וולף הול"
אדמונד ג'ייקובסון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 באפריל 1888 שיקגו, ארצות הברית 
 פטירה:  7 בינואר 1983 (בגיל 94) שיקגו, ארצות הברית 
 ענף מדעי:  פיזיולוגיה 
 מקום לימודים:  אוניברסיטת נורת'ווסטרן (1908)  אוניברסיטת הרווארד (1910)  הקולג' הרפואי ראש (1915) 
 מוסדות:  אוניברסיטת שיקגו 
 
אדמונד ג'ייקובסון (באנגלית: Edmund Jacobson;‏ 22 באפריל 1888 – 7 בינואר 1983) היה רופא-פסיכיאטר, פסיכולוג ופיזיולוג אמריקאי ממוצא יהודי, מפתח טיפולי ההרפיה הראשונים המבוססים מדעית: הרפיית השרירים ההדרגתית. תרם גם לתחום האלקטרופיזיולוגיה של הפעילות הנפשית-התנהגותית, ונמנה עם חלוצי הביופידבק והרפואה הפסיכוסומטית. טכניקת ההרפיה שפיתח שולבה בהמשך ככלי חשוב בטיפולים הפסיכולוגיים ההתנהגותיים.
קורות חיים

ג'ייקובסון נולד בשיקגו, כבנם של מוריס ג'ייקובסון, מתווך נדל"ן יהודי יליד שטרסבורג, ושל אשתו, פאני, ילידת מדינת איווה.
אחרי לימודי תואר ראשון במדעים (BS) באוניברסיטת נורת'ווסטרן, נרשם ג'ייקובסון בשנת 1905 ללימודי פסיכולוגיה באוניברסיטת הרווארד. אחד ממוריו היה הפילוסוף והפסיכולוג ויליאם ג'יימס, בעל אוריינטציה הוליסטית כלפי הגוף ונפש האדם, שחיבר עם החוקר לאנג את התאוריה האינטואיטיבית לגבי מוצאם ההיקפי של הריגושים, וכתב על החוויה המיסטית ועל ההרפיה. לפי עדותו מאוחר יותר, ג'ייקובסון חיפש בתקופה זו תשובות לשאלת התגובות הרגשיות החריפות של האדם - האמוציות, במיוחד הפחד וה"עצבנות"; הוא התאכזב ממורהו ג'יימס, ומצא עניין דווקא במחקרים אלקטרופיזיולוגיים, נציגי האסכולה הפסיכולוגית הצרפתית שעסקו בתחום הזה. באותה תקופה ג'ייקובסון ערך את המחקרים השיטתיים הראשונים בתחום ההרפיה: מחקרים של תגובת ה-startle (תגובת פתע, עליית פתע במתח) לרעשים פתאומיים.
פרסומו הראשון היה מאמר פילוסופי על האמת -"The relational account of the truth", אותו כתב בהשראת ויכוחיו עם אחד ממוריו בהרווארד, ג'וסיה רויס.
בשנת 1910 סיים בהרווארד את התואר השלישי PhD, עם עבודת דוקטורט על העכבה (אינהיביציה). בהמשך השתלם באוניברסיטת קורנל, שם הושפע מהפסיכולוג הבריטי הידוע אדוארד טיצ'נר. ברוחו של טיצ'נר, התעניין בהגברת המודעות לתחושות הקינסתטיות בגוף ולחוויות הנפשיות המקבילות להן, וכן בשיטת בחינה פנימית (אינטרוספקציה) של הנפש הקרויה גם "שיטת וירצבורג". כמו כן בהשפעת "תורת ההקשר" של טיצ'נר, התעניין בקשר בין תנוחות ומתחים בגוף ובין מילים ופעילויות בדמיון. בתקופה זו פרסם את מאמרו החשוב "על המשמעות ועל ההבנה" (Meaning and Understanding).
בהמשך עבר לאוניברסיטת שיקגו, שם הצטרף במשך רבעון כמדריך למחלקה לפיזיולוגיה שבניהולו של א. ג'. קרלסון. לאחר מכן למד רפואה ב"בית הספר ראש" בשיקגו, וסיים ב-1915 לימודי דוקטור לרפואה MD. משנת 1926 עבד במחלקת הפיזיולוגיה של אוניברסיטת שיקגו, ובתקופה זו המשיך במחקריו אודות הרפיה, מדידות מתח בשרירים ועוד. ב-1937 פרש מהאוניברסיטה והקים במרכז שיקגו את מעבדתו הפרטית לפיזיולוגיה קלינית, בה ערך מחקרים עד 1960 ושם פעל עד יום מותו.
ג'ייקובסון נפטר בשיקגו בשנת 1983, בגיל 94.
פעילותו המדעית > מדידת מתח בשרירים והאלקטרומיוגרפיה הכמותית

בעת עבודתו בשיקגו יחד עם א. קרלסון, חיפש ג'ייקובסון מדדים שונים למצבי מתח נפשי. כך למשל חקר את ההחזר הפטלרי (החזר הקפיצה של הברך לאחר נקישה בגיד מתחת לעצם הפיקה), ומצא מתאם בין האמפליטודה של ההחזר ובין מתח נפשי. הוא גילה שהשגת מצב של הרפיה הורידה את האמפילטודה של ההחזר.
אולם שיטת מדידת החזרים בברך הייתה מסורבלת מדי. בשנת 1921 הוא החל למדוד את ה"מתח" דרך מדידות אלקטרופיזיולוגיה, בשיתוף פעולה עם מעבדות בל. אחר כך ניסה ליישם טכניקות אלה בפרקטיקה הרפואית, מה שנקרא מאוחר יותר בשם "רפואה פסיכוסומטית". הוא השתמש במכשירים חשמליים בעלי מיקרוולטאז', וערך את המדידות החשמליות המדויקות הראשונות של טונוס השרירים (פוטנציאלי פעולה או דחפים עצביים), בשרירי בני אדם חיים.
יחד עם עובדי מעבדת בל, שקד ג'ייקובסון על שכלול מכשירים אלה. כך למשל יצר את ה"נוירוולטמטרים" (1939) ואת ה"נוירוולטמטר המשלב" (integrator neurovoltmeter). בכך היה ג'ייקובסון לחלוץ האלקטרומיוגרפיה הכמותית.
פעילותו המדעית > הקשר בין הפעילות בשרירים ובין ריגושים ומחשבות

בעזרת המדידות הללו מצא ג'ייקובסון שגם במצב של רגיעה גופנית, מחשבה או דמיון על תנועות או על מכות גורמת לתגובות אלקטרומיוגרפיות. כל מחשבה מתלווה בפעילות שרירית, מזערית ככל שתהיה. שרירי העיניים ואיברי הדיבור מושפעים מדמיונות של ראייה או דיבור. ולהפך - הפחתה של החשיבה והדמיון מסוגים אלה גורמת להרפיית השרירים הרלוונטיים. ג'ייקובסון טען:
"נראה נאיבי להגיד שאנו חושבים עם השרירים שלנו, אבל אין זה מדויק להגיד שאנו עושים זאת בלעדיהם"
בהמשך לתצפיותיו בעת לימודיו באוניברסיטה, ג'ייקובסון התרשם כי מאמץ, מתח נפשי והפרעות סומטיות שונות מלווים לעיתים קרובות ב"מתח שרירים", כלומר מצב של כיווץ סיבי השרירים. הוא הסיק כי הרפיית שרירים, כחומר הורדת טונוס השרירים ויצירת מצב של חוסר כיווץ, עשויה לגרום להרגעה נפשית, עם השלכות חיוביות גם על הפרעות גופניות שונות. להערכתו, הרפיית שרירים יכולה לשמש אף לאמצעי מנע נגד הפרעות גופניות ונפשיות שונות, הנקראות לעיתים "פסיכו-סומטיות".
בשנת 1929, אחרי עשרים שנות מחקר, החל ג'ייקובסון לפרסם את תוצאותיו בספרו "הרפיה הדרגתית". כעבור 5 שנים, בשנת 1934, כתב גם את הספר "אתה חייב הרפיה" (You must relax) המיועד לציבור הרחב, שבו הציג את יתרונות טכניקות ההרפיה בטיפול ובמניעת הפרעות נפשיות וגופניות.
פעילותו המדעית > היישומים הטיפוליים של מחקריו: "טכניקת ההרפיה ההדרגתית של ג'ייקובסון"

שיטת הטיפול של ג'ייקובסון התבססה על תרגילי כיווץ ואחר כך הרפיה פתאומית של עשרות קבוצות שרירים, ועל אימון כושר ההבחנה בין תחושות המתח וההרפיה הללו. המטרה המיידית של האימונים הייתה סילוק המתח בכל שרירי השלד וחוויית הרפיה עמוקה "בפקודה".
לפי שיטתו המקורית, התוכנית הטיפולית הייתה צריכה לכלול כ-56 עד 200 מפגשים טיפוליים, והמטופלים היו צריכים לבצע בין 1 ל-9 תרגילים יומיים של הרפיה בת שעה כל אחד.
שיטתו אומצה מאוחר יותר על ידי מייסדי הטיפולים הפסיכולוגיים ההתנהגותיים, הראשון מביניהם היה הדרום אפריקאי ג'וזף וולפי (בספרו "פסיכותרפיה על ידי עכבה הדדית", 1958). להבדיל משיטת ג'ייקובסון, עקרון השיטה של הגרמני שולצה, שנקראת "אימון אוטוגני", התבסס בעיקר על סוגסטיה. במשך הזמן שתי שיטות אלה שולבו בטיפולי ההרפיה הנהוגים בפסיכותרפיה כיום.
ספריו

Progressive Relaxation, Univ. of Chicago Press, 1929
You Must Relax: A Practical Method for Reducing the Strains of the Modern Living, NY, 1934
You Can Sleep Well: The A,B,C.s of Restful sleep for the Average Person, 1938
The Peace We Americans Need: a Plea for a Clearer Think about Our Allies, Our Foes, Ourselves and Our Future
The Human Mind, 1983
הערות שוליים

↑  P.Lehrer et al. 2007 p 57
↑  D.Bernstein et al 2000 p.6
| --- | --- |
בקרת זהויות :  NLI: 987007278804905171  PLWABN: 9810664100105606  GND: 122558219  ISNI: 0000 0001 1971 0510  LCCN: n50027994  LNB: 000242602  NKC: jo2013787749  NLK: KAC2018J2754  NTA: 069440999  SUDOC: 060761822  VIAF: 62788984   WorldCat (עם VIAF): 62788984
דרגות הכוחות המזוינים הבריטיים

| --- | --- |

 
 זרועות
  חיל האוויר המלכותי
  הצבא הבריטי
  הצי המלכותי
  חיל הנחתים המלכותי
 עיטורים ומבנה פיקודי
 מבנה הצבא, חיל האוויר המלכותי והצי המלכותי
 מדי הכוחות המזוינים של בריטניה
 דרגות הכוחות המזוינים הבריטיים
 מדליות ועיטורים בכוחות המזוינים הבריטיים
 היסטוריה צבאית
 היסטוריה צבאית של בריטניה
 היסטוריה של בריטניה
דרגות הכוחות המזוינים הבריטיים הן כל הדרגות בהיררכיה הצבאית אשר מתקימות כיום בקרב ארבע הזרועות של הכוחות המזוינים.
מבנה הדרגות משתנה בין הצבא הבריטי, חיל האוויר המלכותי והצי המלכותי, בעוד שדרגות חיל הנחתים המלכותי מתבססות על דרגות הצבא עם מספר שינויים קלים. דרגות הכוחות הבריטים מתחלקות לשני סוגים; דרגות קצינים ודרגות אחרות (Other ranks), כלומר חוגרים, נגדים, עתודאים וכדומה.
דרגות קצונה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |


| קוד נאט"ו | OF-1 | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |
| הצבא הבריטי   | לוטננט שני | לוטננט | קפטן | מייג'ור | לוטננט קולונל | קולונל | בריגדיר | מייג'ור גנרל | לוטננט גנרל | גנרל | פילדמרשל |
| חיל האוויר המלכותי   | קצין טייס | קצין טיסה | לוטננט טיסה | מפקד טייסת | מפקד כנף | מפקד להק | קומודור אוויר | תת מרשל אוויר | מרשל אוויר | מרשל אוויר ראשי | מרשל של חיל האוויר המלכותי |
| הצי המלכותי   | תת-לוטננט | תת-לוטננט | לוטננט | לוטננט קומנדר | קומנדר | קפטן | קומודור | אדמירל משנה | תת-אדמירל | אדמירל | אדמירל הצי |
| השוואה לצה"ל   | סגן משנה | סגן | סרן | רב-סרן | סגן-אלוף | אלוף-משנה | תת-אלוף | אלוף | רב-אלוף | אין | אין |
הצבא הבריטי > דרגות אחרות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |

| קוד נאט"ו | OR-1 | OR-2 | OR-3 | OR-4 | OR-5 | OR-6 | OR-7 | OR-8 | OR-8 | OR-9 | OR-9 |
| סמל | אין סמל | אין סמל |  |  | אין |  |  |  |  |  |  |
| דרגה | טוראי | טוראי | רב-טוראי משנה | רב-טוראי |  | סמל | סמל ראשון | נגד שני | נגד שני | נגד ראשון | נגד ראשון |
| שם באנגלית | Private | Private | Lance Corporal Lance Bombardier | Corporal Bombardier |  | Sergeant | Staff Sergeant  Colour Sergeant | Warrant Officer Class Two | Warrant Officer Class Two | Warrant Officer Class One | Warrant Officer Class One |
| קיצור | Pte | Pte | LCpl | CPL |  | Sgt | SSgt | WO2 | WO2 | WO1 | Cdr |
הצבא הבריטי > דרגות קצונה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |


| קוד נאט"ו | OF-D | OF-1 | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |
סמל: 
| דרגה | צוער | לוטננט שני | לוטננט | קפטן | מייג'ור | לוטננט קולונל | קולונל | בריגדיר | מייג'ור גנרל | לוטננט גנרל | גנרל | פילדמרשל |
| שם באנגלית | Officer Cadet | Second Lieutenant | Lieutenant | Captain | Major | Lieutenant Colonel | Colonel | Brigadier | Major General | Lieutenant General | General | Field Marshal |
| קיצור |  | Lt2 | Lt | Capt | Maj | Lt Col | Col | Brig | Maj Gen | Lt Gen | Gen | FM |
חיל האוויר המלכותי > דרגות אחרות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |

| קוד נאט"ו | OR-1 | OR-2 | OR-2 | OR-2 | OR-3 | OR-4 | OR-5 | OR-6 | OR-7 | OR-7 | OR-7 | OR-8 | OR-9 | OR-9 |
| סמל | אין סמל |  |  |  |  |  |  |  |  |  |  | אין |  |  |
| דרגה | איש-אוויר | איש-אוויר ראשי | איש-אוויר עליון איש-אוויר בכיר מכונאי | איש-אוויר עליון איש-אוויר בכיר מכונאי | רב-טוראי משנה | רב-טוראי | סמל | סמל צוות אוויר | מכונאי ראשי | סמל טיסה | סמל טיסה |  | נגד | ראש צוות אוויר |
| שם באנגלית | Aircraftman | Leading Aircraftman | Senior Aircraftman Senior Aircraftman Technitian | Senior Aircraftman Senior Aircraftman Technitian | Lance Corporal | Corporal | Sergeant | Sergeant Aircrew | Chief Technician | Flight Sergeant | Flight Sergeant |  | Warrant Officer | Master Aircrew |
| קיצור | AC | LAC | SAC | SAC-T | LCpl | CPL | Sgt | Sgt | CT | FS | FS |  | WO | MAcr |
חיל האוויר המלכותי > דרגות קצונה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |


| קוד נאט"ו | OF-D | OF-1 | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |
סמל: 
| דרגה | צוער | קצין טייס | קצין טיסה | לוטננט טיסה | מפקד טייסת | מפקד כנף | מפקד להק | קומודור אוויר | תת מרשל אוויר | מרשל אוויר | מרשל אוויר ראשי | מרשל של חיל האוויר המלכותי |
| שם באנגלית | Officer Cadet | Pilot Officer | Flying Officer | Flight Lieutenant | Squadron Leader | Wing Commander | Group Captain | Air Commodore | Air Vice-Marshal | Air Marshal | Air Chief Marshal | Marshal of the Royal Air Force |
| קיצור | Off Cdt | Plt Off | Fg Off | Flt Lt | Sqn Ldr | Wg Cdr | Gp Capt | Air Cdre | AVM | Air Mshl | Air Chf Mshl | MRAF |
הצי המלכותי > דרגות אחרות

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| קוד נאט"ו | OR-1 | OR-2 | OR-3 | OR-4 | OR-5 | OR-6 | OR-7 | OR-8 | OR-9 |
| סמל | אין |  | אין |  | אין |  |  |  |  |
| דרגה |  | ימאי |  | ימאי ראשי |  | מש"ק | מש"ק ראשי | נגד שני | נגד ראשון |
| שם באנגלית |  | Able Seaman |  | Leading Rate |  | Petty Officer | Chief Petty Officer | Warrant Officer Class Two | Warrant Officer Class One |
| קיצור |  | AB1  AB2 |  | LH |  | PO | CPO | WO2 | WO1 |
הצי המלכותי > דרגות קצונה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |


| קוד נאט"ו | Student Officer | OF-D | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |
סמל: 
| דרגה | צוער | פרח קצונה | תת-לוטננט | לוטננט | לוטננט קומנדר | קומנדר | קפטן | קומודור | אדמירל משנה | תת-אדמירל | אדמירל | אדמירל הצי |
| שם באנגלית | Officer Cadet | Midshipman | Sub-Lieutenant | Lieutenant | Lieutenant-Commander | Commander | Captain | Commodore | Rear Admiral | Vice Admiral | Admiral | Admiral of the Fleet |
| קיצור | OCdt | Mid | SLt | Lt | Lt Cdr | Cdr | Capt | Cdre | RAdm | VAdm | Adm | Adm of the Fleet |
חיל הנחתים המלכותי > דרגות אחרות

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| קוד נאט"ו | OR-1 | OR-2 | OR-3 | OR-4 | OR-5 | OR-6 | OR-7 | OR-8 | OR-9 |  |
| סמל | אין | אין סמל |  |  | אין |  |  |  |  |  |
| דרגה |  | נחת | רב-טוראי משנה | רב-טוראי |  | סמל | סמל הדגל | נגד שני | נגד ראשון |  |
| שם באנגלית |  | Marine | Lance Corporal | Corporal |  | Sergeant | Colour Sergeant | Warrant Officer Class Two | Warrant Officer Class One |  |
| קיצור |  | Mne | L/Cpl | Cpl |  | Sgt | CSgt | WO2 | WO1 |  |
חיל הנחתים המלכותי > דרגות קצונה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |


| קוד נאט"ו | OF-D | OF-1 | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |
| סמל |  |  |  |  |  |  |  |  |  |  |  | אין |
| דרגה | צוער | לֵיטננט שני | לֵיטננט | קפטן | מייג'ור | לוטננט קולונל | קולונל | בריגדיר | מייג'ור גנרל | לוטננט גנרל | גנרל |  |
| שם באנגלית | Officer Cadet | Second Lieutenant | Lieutenant | Captain | Major | Lieutenant Colonel | Colonel | Brigadier | Major General | Lieutenant General | General |  |
| קיצור |  | Lt2 | Lt | Capt | Maj | Lt Col | Col | Brig | Maj Gen | Lt Gen | Gen |  |
ראו גם

דרגות צה"ל
דרגות הכוחות המזוינים של ארצות הברית
הערות שוליים

↑  לרוב מינוי בשעת מלחמה.
↑  נכון להיום, דרגת כבוד או דרגה לשעת מלחמה.
רונן שפירא

ערך זה עוסק באמן ומוזיקאי. אם התכוונתם לכדורגלן, ראו .
| --- | --- |

 לידה:  11 בנובמבר 1966 (בן 58) ישראל 
 מוקד פעילות:  ישראל 
 שפה מועדפת:  עברית 
 כלי נגינה:  פסנתר 
 מספר צאצאים:  5 
 www.ronenshapira.com
 פרופיל ב-IMDb
 
רונן שפירא (נולד ב-11 בנובמבר 1966) הוא מלחין, פסנתרן, זמר וצייר ישראלי.